Ministan gona yace mutane 2 ke da hannu a kan wahalar da Manoma ke sha a Najeriya
Jihohi kadan su ka ba maganar noma muhimmanci a Najeriya – Audu Ogbeh
7 months ago 60 views by Muhammad Malumfashi
Ministan harkokin noma da raya karkara a Najeriya, Audu Ogbeh, ya bayyana cewa a cikin jihohin Najeriya 36 da ake da su, jihohi 11 kacal ne su ka dauki harkar noma da gaske a daidai wannan lokaci.
Cif Audu Ogbeh ya fadawa manema labarai cewa jihohi da-dama a kasar nan ba su dauki batun komawa harkar gona yadda ya kamata ba. Ministan ya kuma koka da matsalar da ake samu wajen amincewa da kasafin kudi a Najeriya.
Audu Ogbeh yake nuna cewa bata lokacin da ake yi a majalisar tarayya kafin a sa hannu a kan kundin kasafin kudin kasar yana da illa ga manoma domin kuwa a cewar sa, tun farkon shekara ya kamata a fara shiryawa aikin damina.
Ministan yace bai kamata ace sai an fara ganin ruwan sama, sannan za a fara tanadin aikin gona ba. Sai dai a kan samu matsala a majalisa kafin ayi na’am da kasafin kudin da aka gabatar wanda ke sa har ruwa ya sauko ba a shirya ba.
KU KARANTA: An yi dogon zama tsakanin Gwamnati da Malaman Jami’ian Najeriya
Wasu Jihohi ba su komawa noma gadan-gadan ba inji Ogbeh
Ogbeh ya nuna cewa za su yi bakin kokari wajen ganin sun shawo kan wannan matsala da ake samu game da kasafin kudin kasar wanda tun a bara aka mikawa ‘yan majalisa. Ya kamata ace dai yanzu an fara raba iri da sauran kayan noma.
Ministan ya lissafo kadan daga irin nasarorin da aka samu a harkar noma a Najeriya a gwamnatin nan inda yace an tura wasu Ma’aikatan N-Power zuwa Kauyuka a matsayin Malaman gona. Sannan kuma an kawo tsare-tsare irin su AIMMS da GES.
Babban Ministan yace bayan cikas din da Majalisa ke kawowa, ana yawan samun matsaloli ne a kasar, saboda mafi yawancin jihohi ba su tashi tsaye wajen maida hankali a bangaren noma a Najeriya ba.
Hausa NewsKiwon LafiyaOlori Wuraola OgunwusiDawowar Shugaba Buhari